kardosdrur/scandi-wiki huggingface dataset:
Polybahn

Polybahn, også kendt som UBS Polybahn, er en kabelbane i Zürich, Schweiz. Linjen forbinder Central-Pladsen ved Bahnhofbrücke med det tekniske universitet i byen og bringer passagerer til og fra universitetets terrasse foran dets hovedbygning. Universitetet blev oprindeligt kaldt Polyteknisk Læreanstalt – eller i daglig tale Poly – og deraf kommer banens navn.

Historie 
I 1886 blev der givet tilladelse til banedrift på stedet, og den 8. januar 1889 åbnede banen. Toget var fra starten vanddrevet, idet en stor ballasttank under vognen blev fyldt ved den øverste station (ved universitetet) og tømt igen ved den nederste station (ved Central-Pladsen). Allerede i 1897 blev banen dog elektrificeret og drives i dag efter "vægtstangsprincippet", der virker som en elevator, således at øverste og nederste vogn, der indbyrdes er forbundet med en wire, stort set er lige tunge og derfor "trækker hinanden", men hjulpet af en elektromotor til at klare det resterende løft.

I 1950'erne begyndte selskabet at give underskud og var tæt på fallit omkring 1970. I 1972 blev der stiftet en fond med det formål at bevare Polybahn for fremtiden.

I 1976 gik den nærliggende bank, Union Bank of Switzerland (nu kendt som UBS), ind i fonden for at redde banen, der blev omdannet til et aktieselskab. Efter en omfattende ombygning med nye vogne m.m. genåbnede banen i 1990 og den 21. oktober 1996 fik banen sit nuværende navn "UBS Polybahn", med henvisning til UBS-bankens ejerskab.

Tekniske data

Eksterne henvisninger 

 Polybahns hjemmeside (på tysk)
 Funimags beskrivelse af banen
 Polybahn på Lift-World

Kabelbaner
Zürich
Transport i Schweiz
N.E. Sinding

Niels Edvard Sinding, kendt som N.E. Sinding (2. december 1839 – 24. maj 1902) var en dansk kunstmaler og fotograf.

Han deltog i 2. Slesvigske Krig som korporal og blev Dannebrogsmand den 28. oktober 1864. Allerede i 1860'erne var han virksom som fotograf i København, og fra 1873 til 1884 havde han atelier på Østergade 58 (St. Kjøbmagergade 15/Østergade 58, Kong Salomons Apothek). Senere blev han kongelig hoffotograf.

Han var gift med Nicoline Marie Kleis, f. Albrechtsen (død 1935) og far til arkitekt Svend Sinding (1881-1929) og kommandør Paul Sinding (1882-1964).

Referencer 

Kongelige hoffotografer fra Danmark
Danskere i 1800-tallet
Malere fra Danmark
Personer i den 2. Slesvigske Krig fra Danmark
Militærfolk fra Danmark
Dannebrogsmænd
Kollektivt bryllup

Et kollektivt bryllup eller et massebryllup er en ægteskabsceremoni, hvor flere par bliver gift på samme tid.
I år 324 f.Kr. giftede Alexander den Store sig med Barsine, den ældste datter af Darius, som var kongen af Persien. På samme tidspunkt blev hans soldater også gift med persiske kvinder, omkring 80 par i alt blev gift. Disse ceremonier udføres nu i lande som Japan, Kina, Iran, Yemen, Palæstina, Sydkorea, Taiwan og i dele af Afghanistan.
Massebryllupper sker ofte på grund af økonomiske grunde, som udgifterne til udlejning af der hvor brylluppet skal afholdes officiants, dekorationer, og nogle gange kan det så deles sådan op at udgifterne deles mellem familierne.
Moon-bevægelsen er kendt for at holde kollektive bryllupper (som også ægteskabet kan genindvie ceremonier.

Eksterne links 
 Et masse bryllup i Taiwan

Bryllup
Emil Stæhr

Emil Stæhr (30. marts 1827 – 27. marts 1912) var en dansk fotograf med atelier på Vesterbrogade 20 i København.

Stæhr var morbroder til Holger Drachmann og var fortrinsvis rejsende fotograf. I slutningen af sit liv arbejdede han dog primært i hovedstaden, hvor han har taget mange by- og arkitekturbilleder.

Kilder 
 Ole Hesagers database 

Fotografer fra Danmark
Danskere i 1800-tallet
Danskere i 1900-tallet
Therese Philipsen

Therese Philipsen (født 1976 i Snekkersten) er en dansk journalist og forfatter. Hun har arbejdet på flere TV2-programmer, bl.a. Station 2, og været studievært på TV2 Sporten.

I 2007 kastede hun sig ud i forfattergerningen og udgav spændingsromanen Den tjekkiske forbindelse. Siden fulgte romanen Den Man Elsker, der er blevet solgt til udgivelse i både Tyskland, Grækenland og Norge. Den Man Elsker er begyndelsen på en serie med politiassistent Liv Moretti og NEC's specialenhed i hovedrollerne. Næste bog i serien hedder Fortidens Synder og udkom 23. juni 2011 .

Therese Philipsen flyttede i 2009 til Florida med sin mand og børn. Hun har siden da selvudgivet bøger på engelsk under pseudonymet Willow Rose Den første bog på engelsk udkom i april 2011 og havde titlen One, Two...He is coming for you.  Hun har frem til 2015 solgt op imod én million bøger under pseudonymet Willow Rose.

I 2021 var hun i dokumentarserien MeToo: Sexisme bag skærmen blandt elleve kvinder, der stod frem og berettede om en sexistisk kultur på nyhedsredaktionen på TV2.

Bibliografi 
 Den tjekkiske forbindelse (2007)
 Den man elsker (2009)
 Fortidens synder (2011)
 Tre små cyklister (2013)
 Lange sorte negle (2015)
Bøger på engelsk:
 What Hurts the Most (7th Street Crew #1)
 You Can Run (7th Street Crew #2)
 You Can't Hide (7th Street Crew #3)
 Careful Little Eyes (7th Street Crew#4) 
 Hit the Road Jack (Jack Ryder #1)
 Slip out the Back Jack (Jack Ryder #2)
 The House that Jack Built (Jack Ryder #3)
 Black Jack (Jack Ryder #4) 
 One, two ... He is coming for you (Rebekka Franck #1)
 Three, Four ... Better lock your door (Rebekka Franck #2)
 Five, Six ... Grab your crucifix (Rebekka Franck#3)
 Seven, Eight ... Gonna stay up late (Rebekka Franck #4)
 Nine, Ten ... Never sleep again (Rebekka Franck#5)
 Eleven, Twelve ... Dig and Delve (Rebekka Franck #6) 
 Thirteen, Fourteen ... Little Boy Unseen (Rebekka Franck#7)
 Itsy Bitsy Spider (Emma Frost #1)
 Miss Polly had a Dolly (Emma Frost #2)
 Run Run as Fast as You Can (Emma Frost #3) 
 Cross Your Heart and Hope to Die (Emma Frost #4)
 Peek-A-Boo I See You (Emma Frost#5)
 Tweedledum and Tweedledee (Emma Frost#6)
 Easy as One Two Three (Emma Frost#7)
 There's No Place like Home (Emma Frost #8)
 Slenderman (Emma Frost#9)
 Where the Wild Roses Grow (Emma Frost#10)
 To Hell in a Handbasket
 Rock-A-Bye Baby
 Nibble, Nibble, Crunch
 Eenie, Meenie
 Humpty Dumpty
 Edwina 
 Chain Letter 
 Beyond (Afterlife #1)
 Serenity (Afterlife #2)
 Endurance (Afterlife #3)
 Courageous (Afterlife#4)
 Savage (Daughters of the Jaguar #1)
 Broken (Daughters of the Jaguar #2)
 Song for a Gypsy (The Wolfboy Chronicles)
 I am Wolf (The Wolfboy Chronicles)

Kilder/referencer

Eksterne henvisninger 
 Therese Philipsens hjemmeside

Romanforfattere fra Danmark
Dansksprogede forfattere fra Danmark
Dæmonen (flertydig)

Dæmonen har flere betydninger:
 Dæmonen – Tegneseriefigur
 Dæmonen (Tivoli) – Forlystelse i Tivoli.
 Dæmonen (film) – Norsk kortfilm fra 1911

Se også 
 Dæmon
Det falske Spil

Det falske Spil (Demonen, Dæmonen) er en norsk kortfilm fra 1911, som regnes som tabt.

Instruktøren og manuskriptforfatteren var Jens Christian Gundersen, og den blev produceret af A/S Norsk Films Kompagni. Filmen blev optaget i København med danske skuespillere.

Filmen havde premiere 14. november 1911 ved Bulls kinematograf og National kinematograf.

Roller 

Filmens længde og nøjagtige indhold er ukendt men det er kendt at det var en eventyr- gyser- og dansefilm.

Eksterne henvisninger 
 

Danske film fra 1911
Film i sort-hvid
Stumfilm fra Norge
Gyserfilm fra Norge
Kortfilm fra Norge
Eventyrfilm fra Norge
Film fra Nordisk Film
Norske film fra 1911
Fanden i nøtten

Fanden i nøtten er en norsk animeret stumfilm fra 1917. 

Titlen er hentet fra folkeeventyret Gutten og fanden.

Eksterne henvisninger 
 

Norske film fra 1917
Film i sort-hvid
Stumfilm fra Norge
Kortfilm fra Norge
Animationsfilm fra Norge
Eventyrfilm fra Norge
Fattigdommens forbandelse

Fattigdommens forbandelse er en norsk stumfilm fra 1911. Filmen regnes som den egentlig første norske spillefilm og blev også annonceret som Den første norske kunstfilm. Instruktøren var Halfdan Nobel Roede. Han havde også instrueret i Under forvandlingens lov (1911), Alt for Norge (1912) og Hemmeligheden (1912)

Filmen er gået tabt, så det nøjagtige indhold er ikke kendt, men filmen er blevet beskrevet som et minidrama på livets skyggeside i 3 akter.

Eksterne henvisninger 
 

Norske film fra 1911
Stumfilm fra Norge
Film i sort-hvid
Dramafilm fra Norge
Kortfilm fra Norge
Hasan Salihamidžić

Hasan Salihamidžić (født d. 1/1 1977) er en tidligere bosnisk fodboldspiller, der spillede for klubberne Hamburger SV, Bayern München, Juventus og VfL Wolfsburg.

Eksterne henvisninger 
 

Fodboldspillere fra Bosnien-Hercegovina
Fodboldspillere fra Hamburger SV
Fodboldspillere fra Juventus F.C.
Fodboldspillere fra VfL Wolfsburg
Fodboldspillere fra FC Bayern München
Bjørn Ochsner

Bjørn Ochsner (født 4. april 1910 på Frederiksberg, død 24. marts 1989) var en dansk bibliotekar og fotohistoriker.

Han var søn af civilingeniør Hjalmar Ochsner og hustru Ellen f. Bergstrøm, tog realeksamen 1925 og var i købmandslære hos V. Bøttern & Co. i Kerteminde 1925-28. Han tog dernæst højere handelseksamen fra Niels Brock 1930 og blev student samme år. Efter studierejser og -ophold i udlandet, bl.a. i Berlin 1931-33, blev han mag.art. i filosofi 1939 og arbejdede på Statens Museum for Kunst 1941-44. I 1945 fik han stillingen som leder af Det Kongelige Biblioteks Kort- og Billedafdeling i 1945, hvor han arbejdede frem til sin pensionering i 1980.

Hans aktive indsamling af fotografier og henvendelser offentligheden har været medvirkende til redde et væld af ældre og gamle fotografier fra at blive kasseret. Desuden var Ochsner med til at højne interessen for og anerkendelsen af fotografi som kunstart. Ochsners pionerindsats har gjort, at Det Kgl. Biblioteks billedsamling i dag er fundamentet for Det Nationale Fotomuseum.

Ochsner var en flittig forsker, som både foretog den første grundige registrering af ældre danske fotografer, og som samtidig skrev om kunstfotografi mm.

Han var medlem af bestyrelsen for Bibliotekarsammenslutningen for de videnskabelige og faglige Biblioteker 1954-60, formand 1955-60, medlem af Danmarks Biblioteksforenings hovedbestyrelse og af bestyrelsen for Nordisk videnskabeligt Bibliotekarforbund 1955-60, medlem af Fællesrepræsentationen for den samlede danske bibliotekarstand 1955-62 og medlem af Selskabet for dansk Kulturhistorie fra 1957. Han var desuden censor ved en lang række uddannelser. Dansk Fotohistorisk Selskab udnævnte 23. april 1988 Ochsner til æresmedlem.

Udgivelser 
 "H.C. Andersen-fotografier fra Frijsenborg", Fund og Forskning, bind 2 (1955). Online-udgave 
 (red. sammen med Aage Marcus) Livsanskuelse gennem Tiderne, 10 bind, København: Gyldendal 1955-1958.
 Fotografier af H.C. Andersen, Odense: H.C. Andersens Hus 1957.
 Fotografer i og fra Danmark indtil år 1900, 1. udgave 1956, 2. udgave 1969.
 Fotografiet i Danmark 1840-1940. En kulturhistorisk billedbog, Forening for Boghaandværk og Forum 1974. 
 Fotografer i og fra Danmark til og med år 1920, Bibliotekscentralen 1986. 
 "Ægte og uægte fotografi", i: red. ib Røhne Kejlbo, Fotografier, Charlottenborg : 24. april-1. juni l986: Et udvalg af Det kongelige Biblioteks samling, Charlottenborg 1986. 
 Fotografi på tryk: Essays og artikler, Det Nationale Fotomuseum, Det Kongelige Bibliotek, 1999.

Kilder 
 Kraks Blå Bog 1974

Eksterne henvisninger 
 

Bibliotekarer fra Danmark
Faglitterære forfattere fra Danmark
Filosoffer fra Danmark
Museumsfolk fra Danmark
Kunsthistorikere fra Danmark
Danskere i 1900-tallet
Personer i Kraks Blå Bog (afdøde)
Personer fra Frederiksberg
Dansksprogede forfattere fra Danmark
Plejehjemmet Lotte

Plejehjemmet Lotte er et plejehjem på Frederiksberg og hører under OK-Fonden. I år 2007 blev plejehjemmet nomineret blandt de fem bedste plejehjem i Danmark.

Villaen var hjem for 22 pensionister og blev i en årrække ledet af Thyra Frank.

Plejehjemmet Lotte flyttede fra Kochsvej 30 i 2011 til Borgmester Fischers Vej 2A og hedder nu OK-Huset Lotte. I 2014 købte komikeren Anders Matthesen boligen for 17,5 mio. kr. men efter 2 år valgte han at sægle den igen, i år 2016.

Referencer

Eksterne henvisninger 
 Plejehjemmet Lottes hjemmeside

Bygninger, konstruktioner og anlæg på Frederiksberg
Plejeinstitutioner i Danmark
Vårbrandbæger

 
Vårbrandbæger (Senecio vernalis), ofte skrevet vår-brandbæger, er en 15-40 cm høj, enårig plante med smørgule blomster. Den findes ofte som ukrudt i marker, men gror også på mere naturlige voksesteder: langs veje, på affaldspladser og i klitter.

Beskrivelse 
Vårbrandbæger er en enårig, urteagtig plante med en opstigende, forgrenet og busket vækst. Stængler og blade er dækket af et hvidfiltet hårlag, som dog tabes hen på sommeren. Bladene er spredtstillede, elliptiske og lappede til fligede med kruset, hel rand med tydelig spids på hver af fligene.

Blomstringen foregår i maj-juni, hvor man finder blomsterne samlet i endestillede kurve. Både skivekroner og randkroner er smørgule, og randkronerne længere end kurvsvøbbladene. Frugterne er nødder med en hårformet fnok.

Rodsystemet består af grove, trævlede rødder.

Højde x bredde og årlig tilvækst: 0,30 x 0,30 m (30 x 30 cm/år).

Hjemsted 

Vårbrandbæger har sin naturlige udbredelse i Mellemøsten, Kaukasus, Centralasien og Østeuropa. Den er naturaliseret i det øvrige Europa, og i Danmark findes den temmelig almindeligt over hele landet. Den er knyttet til voksesteder i fuld sol eller halvskygge med en jord, der er forholdsvis tør og veldrænet, og som har et højt næringsindhold.

I Shirvan Nationalparken ved kysten af det Kaspiske Hav i Shirvanregionen, Aserbajdsjan, vokser arten i steppevegetation på grusede aflejringer fra søen sammen med bl.a. Aegilops biuncalis (en art af gedeøje), Allium rubellum (en art af løg), agersnerle, alm. figen, alm. hvene, alm. svinemælk, blød storkenæb, fliget vejbred, glat lakrids, kveller, lancetvejbred, liden sneglebælg, liden tusindgylden, Nonea caspica (en art af kosakurt), Scorzonera lacinata (en art af skorzoner), smalbladet sølvblad, Spergularia salina (en art af Hindeknæ), stinkende karse, strandasters, strandmalurt, toraklet ledris og Tragopogon orientalis (en art af gedeskæg)

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Gule blomster
Ukrudtsplanter
Tørketålende planter
Gamal Mubarak

Gamal Mubarak (fulde navn: Gamal Al Din Mohammed Hosni Sayed Mubarak (Arabisk: جمال الدين محمد حسنى سيد مبارك) (født den 27. december 1963) er den anden søn af den tidligere egyptiske præsident Hosni Mubarak og dennes kone Sūzān Ṣāliḥ Thābit. Han er politiker og bankier med britisk og egyptisk pas. Gamal var indtil den 1. februar 2011 uofficielt arvtager til faderens præsidentpost. 

I modsætning til sin ældre bror, Alaa, har Gamal været aktiv i i det offentlige liv og var begyndt at øve en vis indflydelse på det politiske liv i landet. Han var den uofficielle arvtager til faderens præsidentpost, og det var ventet, at han stillede op til det kommende præsidentvalg i  september 2011, men siden demonstrationerne i Egypten begyndte i jaunaur 2011, opholder han sig formodentlig i London.  

Efter at have afsluttet sit studium på det amerikanske universitet i Kairo, var han fra 1988 til 1994 vicepræsident for Bank of Americas London-afdeling for Europa, Mellemøsten og Afrika. Hans daværende forretningsområde koncentrede sig om området Emissionsforretninger. I 1996 vendte han tilbage til Egypten.

Noter 

Politikere fra Egypten
Personer fra Egypten
Bankierer
Adolphe Clément

Charles Adolphe Antoine Clément (4. august 1860 i København – 16. oktober 1933 på Frederiksberg) var en dansk ingeniør.

Han var søn af guldsmedemester P.L. Clément (død 1899) og hustru født Lund (død 1903), blev student 1878 fra Metropolitanskolen og cand.polyt. 1883. Han blev med det samme ansat som assistent af Philip Schou på Den kongelige Porcelainsfabrik og avancerede 1885 til inspektør. I 1892 forlod han fabrikken og blev ansat i Danmarks geologiske Undersøgelse.

I sin tid på fabrikken spillede Clément en hovedrolle i fabrikkens succes. Han stod omkring 1889 bag opfindelsen af krystalglasuren, også kaldet isglasur, som var en sensation i keramikkredse omkring 1890. Med inspiration fra franske kollegaer på Sèvresfabrikken og med sit eget arbejde med porcelænsglasuren Bleu Royale fremelskede Clément krystaller i sine glasurer. Clément eksperimenterede med forskellige farver i sine krystalglasurer og producerede mere end 100 vaser, som blev præsenteret i Paris i foråret 1890 med en stor interesse for teknikken til følge. Det står ikke helt klart, om det var fabrikken i Danmark eller den franske fabrik, der kom først med teknikken.

Da Clément forlod Den kongelige Porcelainsfabrik, overgav han sine erfaringer og materiale til efterfølgeren Valdemar Engelhart. Clément var i Danmarks geologiske Undersøgelse indtil 1894, hvor han blev teknisk direktør ved den kemiske fabrik Fredens Mølle, som måtte lukke 1902. 1896-1903 bestyrede han Kastrup Svovlsyrebfabrik og blev i 1904 teknisk direktør ved A/S Dansk Svovlsyre- og Superphosphatfabrik, hvilket han var indtil 1910.

Han var bestyrelsesmedlem i A/S Blaakilde Mølles fabrikker 1899-1909, for A/S Kronborg Glasværk 1911-18, for Dansk Forening til Beskyttelse af industriel Ejendomsret fra 1910 og var formand for Dansk Geologisk Forening 1916, 1918 og 1920. 1909-27 var han censor ved Polyteknisk Læreanstalt.

Kilder 
 Kraks Blaa Bog 1929
 Om krystalglasur

Eksterne henvisninger 
 

Ingeniører fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Foreningsformænd fra Danmark
Studenter fra Metropolitanskolen
Lars Rasmussen

Lars Rasmussen er navnet på flere personer:

 Lars Rasmussen (politiker) (1854-1907) – dansk politiker, medlem af Landstinget
 Lars Rasmussen (godsejer) (1867-1926) – dansk godsejer
 Lars Rasmussen (håndboldspiller) (født 1976) – dansk håndboldspiller
 Lars Rasmussen (kunstner) (født 1952) - dansk kunstner og guitarist

Se også 
 Lars Løkke Rasmussen – dansk statsminister
Lauritz Rasmussen (flertydig)

Lauritz/s Rasmussen kan henvise til flere personer:

 Lauritz Rasmussen (1824-1893) – dansk bronzestøber (Lauritz Godtfred Rasmussen)
 Laust Rasmussen (1850-1924) (1850-1924) – dansk politiker og husmand (Laurits Rasmussen)
 Laust Rasmussen (1862-1941) – dansk redaktør, politiker og forsvarsminister (Laurits Bie Rasmussen)
Desuden:
 Lauritz Rasmussen (virksomhed) – dansk bronzestøberi
C.A. Clemmensen

Christian Albert Clemmensen (født 19. februar 1869 i København, død 27. december 1937 smst) var en dansk journalist, forfatter og industrihistoriker, far til Carl Henrik Clemmensen og Niels Clemmensen.

Han var søn af over-, senere stabssergent Mads Clemmensen (1831-1915) og Sidsel Albrechtsen (1829-1909), blev student 1887 fra Østre Borgerdydskole, var privatlærer i latin og fransk 1890-99, Medarbejder ved Samfundet 1899-1905 og ved Nationaltidende (fra 1931 Dagens Nyheder) fra 1905. Hans speciale var københavnsk kommunalpolitik, hvor hans sympatier lå i den borgerlige lejr. Derudover skrev han om Københavns historie og især om industri- og erhvervshistorie, bl.a. murer-, bødker- og blikkenslagerlavenes historie samt monografier af Den vest- og sønderjydske Kreditforenings stifter, etatsråd Ephraim Magdalus Møller (1919) og af forlagsboghandler G.E.C. Gad (1930).

Han var Ridder af Dannebrog, var formand for Journalistforeningen 1926-30 og medlem af Dansk Arbejdes repræsentantskab og af Den internationale journalistiske Æresret i Haag.

Han blev gift 5. maj 1899 på Frederiksberg med Fanny Greibe, f. 3. februar 1873 i København, datter af grosserer, mægler Frederik August Greibe (1836-1886) og Andrea Nielsine Thoersen (1841-1910).

Bibliografi 
 Haandværkerforeningen i Kjøbenhavn. Bidrag til Foreningens Historie i Aarene 1890-1915, København: Haandværkerforeningen 1915 (jubilæumsskrift).
 Tivoli gennem 75 Aar, 1918.
 Etatsraad E. Møller. Den vest- og sønderjydske Kreditforenings Stifter. 1819 – 18.august – 1919. Et Mindeskrift. 1919., 1919.
 Københavns Murer og Stenhuggerlaug. Ved 300 Aars Jubilæet den 7. Marts 1923. Laugets Historie fra 1907 til 1923, København: Langkjærs Bogtrykkeri 1923.
 Vægter-Bogen, København: De forenede Vagtselskaber 1926.
 Emdrup før og nu, Emdrup Grundejerforening 1926.
 Kjøbenhavns Blikkenslagerlaug 1678-1928, København 1928.
 Lauritz Rasmussen, Kgl. Hof-Broncestøber: 1854 – Anden November – 1929, 1929 (jubilæumsskrift).
 Omkring Københavns Kvægtorv 28. November 1929, Københavns Kommunalbestyrelse 1929.
 Johannes Neye. 1881-5. Oktober-1931, København 1931.
 Almindeligt dansk Vare-og Industrilotteri 1887-1. April-1937, København 1937 (jubilæumsskrift).
 G.E.C. Gad, 1930. 
 Bødkerlauget i København, 1678-1928, København MCMXXVII (1928), trykt hos Chr. Backhausen.

Kilder 
 Peter Stavnstrup, "C.A. Clemmensen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Kraks Blaa Bog 1929

Personer i Kraks Blå Bog (afdøde)
Riddere af Dannebrog
Personer fra København
Biografiforfattere fra Danmark
Faglitterære forfattere fra Danmark
Journalister fra Danmark
Industrihistorikere fra Danmark
Erhvervshistorikere fra Danmark
Personer i Dansk Biografisk Leksikon
C.A.
Dansksprogede forfattere fra Danmark
Mário Zagallo

Mário Jorge Lobo Zagallo (født 9. august 1931 i Maceió, Brasilien) er en tidligere brasiliansk fodboldspiller og senere træner, og den ene af kun to personer nogensinde, der har vundet VM i fodbold tre gange (den anden er Pelé). Det skete ved VM i 1958 og VM i 1962 som spiller, og ved VM i 1970 som brasilianernes træner.

Zagallo spillede som aktiv mellem 1948 og 1965 og var primært tilknyttet klubberne Flamengo og Botafogo. Hans position på banen var som angriber. For Brasiliens landshold vandt han guld ved VM i både 1958 og 1962

Efter at have indstillet sin aktive karierre blev Zagallo træner, og er bedst kendt for i tre omgange (1967-1968, 1970-1974 og 1994-1998) at stå i spidsen for det brasilianske landshold. Her førte han holdet til VM-titlen i 1970, hans tredje personlige VM-titel. Han førte også holdet til finalen ved VM i 1998, hvor man dog måtte se sig besejret af værterne fra Frankrig. Han ledte også holdet til guld i Copa América og Confederations Cup i 1997.

Udover jobbet som brasiliansk landstræner har Zagallo stået i spidsen for blandt andet Saudi-Arabien og Emiraterne, samt hans gamle klubber som aktiv, Flamengo og Botafogo.

Referencer 

Fodboldspillere fra Brasilien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Clube de Regatas do Flamengo
Fodboldspillere fra Botafogo de Futebol e Regatas
Fodboldtrænere fra Brasilien
Verdensmestre i fodbold
Trænere for Brasiliens fodboldlandshold
Trænere for Kuwaits fodboldlandshold
Trænere for Forenede Arabiske Emiraters fodboldlandshold
Trænere for Saudi-Arabiens fodboldlandshold
Carlos Alberto Parreira

Carlos Alberto Gomes Parreira (født 27. februar 1943 i Rio de Janeiro, Brasilien) er en brasiliansk træner, der som træner for Brasiliens landshold vandt guld ved VM i 1994. Han vandt også Copa América 2004 og Confederations Cup 2005 med holdet.

Parreira fik sit første trænerjob i 1967 og har siden da haft trænerjob hos adskillige klub- og landshold. Han har ført både Kuwait, Emiraterne, Brasilien (2 gange), Saudi-Arabien og Sydafrika til VM. På klubplan har han stået i spidsen for blandt andet Valencia CF, Fenerbahçe og Internacional

Referencer

Eksterne henvisninger 
 

Fodboldtrænere fra Brasilien
Verdensmestre i fodbold
Personer fra Rio de Janeiro
Fodboldtrænere fra Valencia CF
Alex da Kid

Alexander Grant (født August 27, 1983), bedre kendt som Alex da Kid, er en britisk hip-hop producer. Han har produceret for kunstnere og grupper som Nicki Minaj, Hayley Williams, Eminem, Rihanna, Diddy, B.o.B og Dr. Dre.

Referencer 

Musikere fra Storbritannien
The Smeezingtons

The Smeezingtons er navnet på en produktions- og sangskriver-trio der består af Bruno Mars, Philip Lawrence and Ari Levine.

De har produceret og skrevet sange for kunstnere og grupper såsom Sugababes, Travie McCoy, B.o.B, Justin Bieber, Brandy Norwood, K'naan, Flo Rida, Chad Hugo, Lil Eddie, Kid Cudi og Cee Lo Green blandt andre.

Referencer 

Musikgrupper fra USA